
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2019 M. SPALIO 28 D. ĮSAKYMO NR. V-1218 „DĖL LIETUVOS NACIONALINĖS SVEIKATOS SISTEMOS VIEŠŲJŲ IR BIUDŽETINIŲ ĮSTAIGŲ, TEIKIANČIŲ ASMENS SVEIKATOS PRIEŽIŪROS PASLAUGAS, PALYGINIMO PAGAL VEIKLOS FINANSINIŲ REZULTATŲ IR VEIKLOS REZULTATŲ VERTINIMO RODIKLIŲ SIEKTINŲ REIKŠMIŲ ĮVYKDYMĄ TVARKOS APRAŠO PATVIRTINIMO“ PAKEITIMO


2023 m. sausio 4 d. Nr. V-16
Vilnius


P a k e i č i u Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, palyginimo pagal veiklos finansinių rezultatų ir veiklos rezultatų vertinimo rodiklių siektinų reikšmių įvykdymą tvarkos aprašą, patvirtintą Lietuvos Respublikos sveikatos apsaugos ministro 2019 m. spalio 28 d. įsakymu Nr. V-1218 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, palyginimo pagal veiklos finansinių rezultatų ir veiklos rezultatų vertinimo rodiklių siektinų reikšmių įvykdymą tvarkos aprašo patvirtinimo“:
. Pakeičiu 4.1.2 papunktį ir jį išdėstau taip:
„. jei Įstatymo 152 straipsnio 1 dalies 2 ir 5 punktuose, 2 dalies 1, 5 ir 10 punktuose nurodyto rodiklio, taip pat rodiklių „Konsoliduotų viešųjų pirkimų skaičius“, „Įstaigos įgyvendintų veiklų, skirtų darbuotojų psichologinei gerovei kurti, skaičius“, „Įstaigos darbo užmokesčio fondo dalies skyrimas asmens sveikatos priežiūros, visuomenės sveikatos priežiūros ir farmacijos specialistų profesinės kvalifikacijos tobulinimui“ ir „Kritinis likvidumo rodiklis“ pasiekta reikšmė lygi atitinkamų metų siektinose reikšmėse nustatytai siektinai reikšmei arba už ją didesnė, rodikliui skiriamas 1 balas, jei rodiklio pasiekta reikšmė mažesnė nei atitinkamų metų siektinose reikšmėse nustatyta siektina reikšmė, rodikliui skiriama 0 balų;“.
. Pakeičiu 4.1.4 papunktį ir jį išdėstau taip:
„. Įstatymo 152 straipsnio 2 dalies 4 punkte nurodyto rodiklio pasiekta reikšmė vertinama 1 balu, jei įstaiga įtraukta į Skaidrių asmens sveikatos priežiūros įstaigų sąrašą, 0,5 balo – jei įstaiga įtraukta į Kandidačių gauti skaidrios asmens sveikatos priežiūros įstaigos vardą sąrašą, 0 balų – jei įstaiga įtraukta į Asmens sveikatos priežiūros įstaigų, turinčių korupcijos rizikos veiksnių, sąrašą;“.
. Pakeičiu 4.1.5 papunktį ir jį išdėstau taip:
„. Įstatymo 152 straipsnio 2 dalies 11 punkte nurodyto rodiklio siektinos reikšmės įvykdymas vertinamas šia tvarka:
. jei rodiklio siektina reikšmė įvykdyta, taip pat jei yra lygi atitinkamų metų siektinose reikšmėse nustatytai siektinai reikšmei ar už ją didesnė, skiriamas 1 balas, jei rodiklio pasiekta reikšmė neįvykdyta arba mažesnė nei atitinkamų metų siektinose reikšmėse nustatyta siektina reikšmė – 0 balų;
. kiekvienos Įstatymo 152 straipsnio 2 dalies 11 punkte nurodyto rodiklio nustatytos siektinos reikšmės įvykdymas vertinamas atskirai Aprašo 4.1.5.1 papunktyje nustatyta tvarka. Bendras Įstatymo 152 straipsnio 2 dalies 11 punkte nurodyto rodiklio siektinos reikšmės įvykdymas įvertinamas sudedant visus balus, skirtus įvertinus LNSS viešajai įstaigai taikomų rodiklio siektinų reikšmių įvykdymą, ir gautą sumą padalijant iš LNSS viešajai įstaigai taikomų rodiklio siektinų reikšmių skaičiaus. Jei LNSS viešajai įstaigai taikoma tik viena rodiklio siektina reikšmė, balai nedalijami;“.



Švietimo, mokslo ir sporto ministrė,
pavaduojanti sveikatos apsaugos ministrą 		Jurgita Šiugždinienė




image1.png




